Marrón

Iste articlo ye sobre a color dita marrón; ta atros usos se veiga marrón (desambigación).

O marrón (d'o francés <marron, «castanya») Diccionario ortografico de l'aragonés (Seguntes la Propuesta Ortografica de l'EFA). Versión preliminar. Estudio de Filología Aragonesa. ISSN 1988-8139. Octubre de 2022. ye una color secundaria u composada, que en sentiu cheneral se troba entre as colors foscas y no guaire saturadas, y que conta con buena cosa de presencia en a naturaleza.

A color marrón a sobén se troba en a fusta, en a tierra, en o pelo d'humans y animals, en as plumas d'as aus, en o color de uellos y en a pigmentación de piel. D'alcuerdo con encuestas d'opinión feitas en Europa y Estaus Unius, a marrón estaría la color menos estimada por o publico Eva Heller: Psychologie de la couleur' -effets et symboliiques, (2009), p. 212-223. en asociar-se con conceptos negativos como la simpleza, lo rustico, lo bardo, los excrementos u la pobreza. Atros conceptos mas positivos que se le'n podría asociar podrían estar bels alimentos, a calideza, a naturaleza u l'agüerro.

En as luengas iberorromances, como l'aragonés, i hai conceptos pa los que lo tono marrón se nombra con atras palabras mas especificas, como son castanyo en o caso d'a color de pelo y uellos d'as personas, y pardo en os animals y terrenos. En aragonés, l'adchectivo relacionau con a color marrón ye «marronisco».Fernando Blas Gabarda y Fernando Romanos Hernando: Diccionario Aragonés: Chistabín-Castellano; Institución Fernando el Católico + Gara d'Edizions. Zaragoza, 2008. ISBN 978-84-8094-061-0.Chabier Tomás Arias: El aragonés del Biello Sobrarbe. Instituto de Estudios Altoaragoneses, Uesca, 1999. ISBN 84-8127-095-4. La razón d'a manca d'emplego de marrón en toponimia y zoonimia se debe a estar un galicismo recient. Jairo Javier García Sánchez: Atlas toponímico de España, Editorial Arco/Libros, S.L., 2007, p 262.

 Imáchens 

 Referencias 

 Vinclos externos 

Categoría:Colors
Categoría:Galicismos